Փերիներ. Ծովահենների կղզու գաղտնիքը

Փերիներ. Ծովահենների կղզու գաղտնիքը, լիամետրաժ համակարգչային անիմացիոն ֆիլմ, թողարկել է «DisneyToon Studios»-ն 2014 թվականին։


== Սյուժե ==
Դին Դին փերին՝ Փերիներ մուլտֆիլմի գլխավոր հերոսուհին, հայտնվում էր անսովոր պատմությունների մեջ, ինչի մեղավորը հաճախ հանդիսանում էր հենց ինքը։ Այս՝ հինգերորդ մասը, պատմում է նոր փերիի մասին։
Զարինա փերին հանդես է գալիս որպես ծաղկեփոշու պահապան։ Դա այդքան էլ հետաքրքիր աշխատանք չէր։ Այս փերին տարբերվում էր իր մյուս ընկերներից նրանով, որ ինքը հետաքրքրասեր էր և ուզում էր իմանալ այնպիսի բաներ, որոնց մասին դեռ ոչ ոք չգիտեր։ Նա Դին Դինի նման էր։ Նրան իր հետաքրքրասիրությունը բերում էր նոր արկածների։
Զարինա փերին թողնում է դեղին ծաղկեփոշին, որն իրեն տրված էր թռչելու համար, և սկսում է իր անսովոր փորձեր կատարել։ Բայց, ավաղ, բոլոր փորձերը զուր էին, մինչև այն ժամանակ, երբ նա գտավ կապույտ ծաղկեփոշու փոքրիկ հատիկը։ Դեղին և կապույտ ծաղկեփոշիներն իրար հետ խառնելով նա ստանում է, նոր, նարնջագույն ծաղկեփոշի, որի օգնությամբ կարելի է կառավարել լույսը, նույնիսկ այն դեպքում, երբ ինքը լույսի փերին չէր։ Այս փորձերի մասին նա պատմում է Դին Դինին, բայց հետագա փորձերը ոչ մի լավ բանի չբերեցին։ Զարինան սայթաքում է, և վարդագույն ծաղկեփոշու մեծ մասը թափվում է մի ծաղկի վրա, որը հետագայում մեծանալով, քանդում է մի ամբողջ գյուղ, ներառյալ ծաղկեփոշու պահոցը։ Զարինային դուրս են հանում գյուղից։
Որոշ ժամանակ անց Զարինան վերադառնում է ծովահենի հանդերձանքով՝ Փերիների Դաշտավայրի մրցույթին մասնակցելու համար։ Բազմազան մոգական ծաղկեփոշիների միջոցով, նա բոլորին քնեցնում է, բացի Դին Դինից և նրա ընկերներից, քանի որ նրանց հաջողվում է թաքնվել։ Զարինան գողանում է կապույտ ծաղկեփոշին, առանց որի, դաշտավայրը չի կարող գոյատևել։ Դին Դինը ընկերուհիների հետ Կլենկային պարտադրում է հսկել քնած փերիներին, իսկ իրենք թռչում են Զարինայի հետևից։ Հասնելով նրան, գողանում են ծաղկեփոշին, բայց Զարինան իր կախարդական ծաղկեփոշու օգնությամբ հաղթում է նրանց։
Երբ փերիներն արթնանում են, հասկանում են, որ Զարինան բոլոր ծաղիկների փոշին լցրել է իրենց վրա, դրանով իսկ զրկելով նրանց հմտություններից։ Հիմա նրանք պետք է սովորեն նոր հմտություններ։ Նրանք հասնում են ծովահենների նավին և աննկատ փորձում են գողանալ ծաղկեփոշին, սակայն չի հաջողվում։ Երբ նրանք հասնում են գանգի տեսքով կղզի, հասկանում են, որ Զարինան աճեցրել է իր նոր ծաղկեփոշու ծառը։ Դրա շնորհիվ նա կունենա ծաղկեփոշու մի մեծ քանակ և կբարձրացնի ծովահենների նավը դեպի երկինք։ Երբ նրան և ծովահեններին հաջողվում է անել դա, Զարինան հասկանում է, որ նրանք օգտագործել են իրեն։ Ծովահենները Զարինային նետում են ծովը, բայց փերիներին հաջողվում է նրան փրկել։ Այս բանից հետո Զարինան ներողություն է խնդրում իր արարքների համար, և նրանք թռչում են ծովահենների հետևից, որպեսզի խանգարեն ծովահեններին, և դա նրանց հաջողվում է։
Այն բանից հետո, երբ ծովահենները պարտվեցին, Զարինան ցանկանում է հեռանալ, բայց Դին Դինն ասում է, որ բոլորն ուզում են, որպեսզի Զարինան մնա իրենց հետ։ Նրանք վերադառնում են փերիների դաշտավայր և արթնացնում են քնից բոլորին։ Փերիները ներկայացնում են Զարինային, որի վերադարձի համար ամբողջ գյուղն ուրախ է։ Եվ, իհարկե, նոր ընկերուհին վերադարձնում է փերիներին, իրենց կորցրած ունակությունները։


== Դերերը կրկնօրինակեցին ==


=== Բնօրինակ կրկնօրինակում ===
Մեյ Ուիթման- Դին Դին
Կրիստինա Հենդրիքս- Զարինա
Թոմ Հիդդլստոն- Ջեյմս
Մեգան Հիլթի- Ռոզետտա
Լյուսի Լյու- Սերեբրյանկա
Ռեյվն Սիմոնե- Իրիդեսսա
Անժելա Բարտիս- Ֆաունա
Պամելա Էդլոն- Վիդյա
Անժելիկա Հյուսթն- թագուհի


== Տես նաև ==
Փերիները (մուլտֆիլմ)
Փերիներ․ Կորած գանձը
Փերիներ․ Հրաշք փրկությունը
Փերիների հովտի մրցույթը
Փերիներ. Ձմեռային անտառի առեղծվածը


== Արտաքին հղումներ ==
«Փերիներ» մուլտֆիլմի պաշտոնական էջ
«Փերիներ» մուլտֆիլմի ֆան-ակումբ Archived 2016-08-05 at the Wayback Machine.


== Ծանոթագրություններ ==